CELEX: 22004D0169
Language: hu
Date: 2004-12-03 00:00:00
Title: Az EGT-Vegyesbizottság 169/2004 határozata (2004. december 3.) az EGT-megállapodás VI. mellékletének (Szociális biztonság) módosításáról

26.5.2005   
            
            
               HU
            
            
               Az Európai Unió Hivatalos Lapja
            
            
               L 133/17
            
         
      AZ EGT-VEGYESBIZOTTSÁG
   
   169/2004 határozata
   (2004. december 3.)
   az EGT-megállapodás VI. mellékletének (Szociális biztonság) módosításáról
   AZ EGT-VEGYESBIZOTTSÁG,
   tekintettel az Európai Gazdasági Térségről szóló, az Európai Gazdasági Térségről szóló megállapodás kiigazításáról szóló jegyzőkönyvvel módosított megállapodásra (a továbbiakban: a megállapodás) és különösen annak 98. cikkére,
   mivel:
   
               (1)
            
            
               A megállapodás VI. mellékletét az EGT-Vegyesbizottság 2004. július 9-i 102/2004. határozata (1) módosította.
            
         
               (2)
            
            
               Az 1408/71/EGK rendelet 22. cikke (1) bekezdése a) pontja i. alpontjának a terhességhez és szüléshez kapcsolódó egészségügyi ellátás vonatkozásában történő egységes végrehajtásáról szóló, a HL L 212., 2004.6.12., 82. o. számában kiigazított, 2004. március 23-i 195. határozatot (2), bele kell foglalni az EGT-megállapodásba.
            
         
               (3)
            
            
               A dialízisben és oxigénterápiában részesülő személyek számára az 1408/71/EGK tanácsi rendelet 22. cikke (1) bekezdése a) pontjának az értelmezéséről szóló, a HL L 212., 2004.6.12., 83. o. számában kiigazított, 2004. március 23-i 196. határozatot (3), bele kell foglalni az EGT-megállapodásba,
            
         A KÖVETKEZŐKÉPPEN HATÁROZOTT:
   1. cikk
   A megállapodás VI. melléklete a következőképpen módosul:
   
               1.
            
            
               A 3.47. pont (163. határozat) és a 3.61. pont (183. határozat) szövegét törölni kell.
            
         
               2.
            
            
               A 3.70. pont után (194. határozat) a következő pontok lépnek:
               
                           „3.71.
                        
                        
                           
                              32004 D 0481: Az 1408/71/EGK rendelet 22. cikke (1) bekezdése a) pontja i. alpontjának a terhességhez és szüléshez kapcsolódó egészségügyi ellátás vonatkozásában történő egységes végrehajtásáról szóló, a HL L 212., 2004.6.12., 82. o. számában kiigazított, 2004. március 23-i 195. határozat (HL L 160., 2004.4.30. 133. o.).
                        
                     
                           3.72.
                        
                        
                           
                              32004 D 0482: A dialízisben és oxigénterápiában részesülő személyek számára az 1408/71/EGK tanácsi rendelet 22. cikke (1) bekezdése a) pontjának az értelmezéséről szóló, a HL L 212., 2004.6.12., 83. o. számában kiigazított, 2004. március 23-i 196. határozat (HL L 160., 2004.4.30., 135. o).”
                        
                     
         2. cikk
   A 195. és 196. határozat izlandi és norvég nyelvű szövegei, amelyeket az Európai Unió Hivatalos Lapjának EGT-kiegészítésében kell kihirdetni, hitelesek.
   3. cikk
   Ez a határozat 2004. december 4-én lép hatályba, amennyiben a megállapodás 103. cikkének (1) bekezdése szerint előírt összes értesítést eljuttatták az EGT-Vegyesbizottsághoz (4).
   4. cikk
   Ezt a határozatot az Európai Unió Hivatalos Lapjának EGT-re vonatkozó részében, illetve EGT-kiegészítésében kell kihirdetni.
   
      Kelt Brüsszelben, 2004. december 3-án.
      
         
            az EGT-Vegyesbizottság részéről
         
         
            az elnök
         
         Kjartan JÓHANNSSON
         
      
   
   
      (1)  HL L 376., 2004.12.23., 29. o.
   
   
      (2)  HL L 160., 2004.4.30., 133. o.
   
   
      (3)  HL L 160., 2004.4.30., 135. o.
   
   
      (4)  Alkotmányos követelmények nincsenek megjelölve.